open-index/open-wikipedia-markdown huggingface dataset:
גביע איי פארו

**גביע איי פארו** (בפארואזית: **Løgmanssteypið**, באנגלית: "the Prime Minister Cup", בתרגום לעברית: "גביע ראש הממשלה"*)* הוא טורניר בשיטת "נוקאאוט" המתקיים מדי שנה מאז 1955, והוא נחשב לתחרות השנייה בחשיבותה בכדורגל של איי פארו, אחרי ליגת העל של איי פארו.

## היסטוריה
העשור הראשון של התחרות התאפיין בחילופי התארים בין הקבוצות HB ו-TB. רק בשנתו האחת עשרה, זכתה בגביע אלופה שונה, כאשר B36 ניצחה את היריבה HB בגמר. במהדורות הבאות, גם שאר הפיינליסטים לשעבר קיבלו את התארים הראשונים שלהם; KÍ ב-1966, ו-VB ב-1974.

1970 הייתה הפעם היחידה שבה לא שוחק גמר, שכן התאחדות הספורט של איי פארו (ÍSF) בחרה לבטל את התחרות לאחר ש-KÍ, ולאחר מכן VB, סירבו לשחק נגד HB בטורשאבן. HB המשיכה ליהנות מהצלחה במפעל זה, אבל TB זכתה בתחרות רק פעם אחת לאחר העשור הראשון, ב-1977.

בשנת 1979 נוסדה התאחדות הכדורגל של איי פארו ולקחה על עצמה את ארגון התחרות מחדש, ופתחה את הגביע לקבוצות מכל הרמות.

בשנות ה-80 הוכתרו אלופים חדשים, כאשר GÍ זכתה ב-1983 ו-NSÍ ב-1985; ובשנות ה-90 היו גם זוכים בפעם הראשונה עם התואר של B71 ב-1993. 

הזוכים התכופים HB עברו את התקופה הארוכה ביותר שלהם אז ללא תואר גביע, ולא זכו במשך חמש שנים, בין 1999 ל-2003. זה הסתיים בשנת המאה של המועדון, כאשר הם ניצחו את NSÍ בגמר. אבל המועדון נכנס לבצורת ארוכה יותר לאחר מכן, שהסתיימה ב-2019, שם הם ניצחו את קבוצת ויקינגור בגמר.

משנת 2007 ועד 2015 התחרות נשלטה על ידי EB/Streymur וויקינגור גטה, בדומה לתקופת HB-TB. שתי הקבוצות החליפו תארים ועשו שלושה גמרים, כאשר בכולם ניצחה ויקינגור.

KÍ שם קץ לתקופה הזו כשהיא ניצחה את ויקינגור בפנדלים בגמר 2016.

רוב משחקי הגמר נערכו באצטדיון גונדאדאלור שבטורסהאבן. לאחר שנבנה האצטדיון הלאומי במדינה, אצטדיון טורסוולור בשנת 2000, משוחקים משחקי הגמר באצטדיון זה.

## משחקי הגמר

* קבוצה המסומנת ב**כתב מודגש** זכתה גם באליפות ליגת העל של איי פארו באותה העונה והשלימה דאבל מקומי.

## תוצאות לפי קבוצה

## קישורים חיצוניים
* 

* מחזיקות הגביע של איי פארו לאורך השנים, באתר RSSSF

## הערות שוליים

קטגוריה:איי פארו: כדורגל
קטגוריה:תחרויות גביע לאומיות באירופה
פוביה ממגע

**פוביה ממגע** מכונה גם **אפפוביה** (מיוונית: haphé -מגע, ו-phobos פחד) היא פוביה נדירה הכוללת את הפחד לגעת באדם אחר או לחוש מגע מאדם אחר. זוהי הגזמה חדה של נטיות נורמליות להגן על המרחב האישי, המתבטאת כפחד מפני זיהום או פלישה למרחב האישי, ופעמים רבות מונעת מגע אפילו מאנשים מוכרים וקרובים. 

חיבוק או אפילו לחיצת יד רגילה, התנהגות ספונטנית וטבעית בחברה, יכולה לגרום לאפפוב הרגשה גרועה ביותר, ותגובות אגרסיביות ולא רציונליות.

## גורמים
יש אנשים שנולדים עם אפופוביה כהפרעה על הספקטרום האוטיסטי, בעוד שאחרים עשויים לפתח את זה במשך חייהם, בעיקר לאחר ניסיון רע. במקרים נדירים יותר, היא גורמת לתגובה התנהגותית קיצונית למגע. לפעמים, הפחד מוגבל באופן ספציפי, או בעיקר, למגע על ידי אנשים מהמין השני דווקא, או מאותו המין דוקא. פוביה נרכשת קשורה לעיתים קרובות עם היסטוריה לש התעללות פיזית, או התעללות מינית, וכן יכול להיו קשור לאנורקסיה נרבוזה.

בטבע האדם, דרוש לו מגע פיזי כדי להתפתח, וכדי ליצור קשרים חברתיים וזוגיים. בדרך כלל חווית הנגיעה על ידי אוהב, כמו אמא המלטפת את תינוקה, משרה רוגע וחוויה מנחמת למי שנוגעים בו. אך למי שסובל מפובית מגע, יכול להיגרם סבל ובעיות רגשיות. ולאדם כזה יהיה קושי בהתפתחות והשתלבות בחיים נורמטיביים ובזוגיות.

זיגמונד פרויד סיווג את הפחד ממגע בתחום הנוירוזות והזכיר אותו בהרצאתו "חיי המין האנושיים". פרויד ראה בפחד ממגע תוצאה אפשרית של צרכים מיניים לא מסופקים.

## תסמינים
כמו עם פוביות אחרות וחרדות, הסימפטומים שחוו אפפובים יכול להשתנות בין אדם לאחר, עם זאת, רשימה לא ממצה של סימפטומים כוללת:
* הרגשת אי נוחות
* זיעה,
* בחילות,
* דפיקות לב,
* יובש בפה,
* סחרחורת,
* פאניקה,
* קהות חושים,
* בעיות בנשימה
* חוסר אונים,
* מתח ונוקשות שרירים,
* צמרמורת,
* תחושה של אובדן או אסון מתקרב.

## דרכי טיפול
הליך הטיפול הוא איטי בדרך כלל. אפשר לנסות להשתמש בטכניקות של הרפיה, נשימה או מדיטציה, כדי להרחיק את הפוביה. וכן לנסות בהדרגה להחשף למגע נשלט עם אחרים. במקרים קשים יותר, הטיפול הנדרש הוא טיפול פסיכולוגי. אחת השיטות היא להשתמש בטכניקה של חשיפה, שחושפת את המטופל בעדינות לגורמי הפוביה שלו, דבר הנעשה על ידי הפסיכולוג המטפל.

## גורמים אחרים
לפעמים הפחד ממגע נובע מסיבות אחרות, ולא מ"פוביה ממגע". כגון: ממיגרנה או מתסמונת כאב אזורי מורכב, ויש להבדיל בין זה לבין פוביה ממגע.

## ראו גם
* פוביה
* דיספוריה
* הפרעת חרדה

## קישורים חיצוניים
* מאמר על חשיבות המגע חברתי להתפתחות האנושית

## הערות שוליים

קטגוריה:פוביות מצביות
קטגוריה:פסיכואנליזה
קטגוריה:פסיכולוגיה חברתית
Issues (שיר של שירה קיזלשטיין)

"**Issues**" (בעברית: "**בעיות**") הוא סינגל שהוקלט על ידי הזמרת הישראלית שירה קיזלשטיין, הידועה בשם הבמה "קיזלס". הוא יצא לאור ב-9 בנובמבר 2022 באופן עצמאי, כסינגל שלא מתוך אלבום אולפן.

"Issues" נכתב, הולחן והופק על ידי קיזלשטיין. לא הופק עבורו וידאו קליפ רשמי, אך ב-23 בנובמבר 2020 העלתה הזמרת לערוץ היוטיוב שלה קטע אודיו רשמי של השיר. ב-6 באוקטובר 2024 הגיע השיר למקום השישי במצעד הפזמונים העברי של מדיה פורסט, לאחר שהושמע 78 פעמים בתחנת הרדיו של כאן מורשת. ב-8 בפברואר 2026 דורג באותו מצעד במקום השלישי, לאחר שהושמע 105 פעמים בתחנת הרדיו.

## מיקומי שיא

## הערות שוליים

קטגוריה:שירים באנגלית
מאובני עץ

שמאל|ממוזער|מאובני עץ רך
ממוזער|מאובני עץ מטמיל נאדו
[ממוזער|מאובני עץ מה[פליוקן בתירוואקאראי (Thirvakkarai) שבטמיל נאדו, הודו]]

**מאובני עץ** (באנגלית: **Fossil wood** או **fossilized tree**) הם עץ שנשמר בתיעוד המאובנים. לאורך זמן העץ יהיה לרוב החלק של הצמח שנשמר בצורה הטובה ביותר ושהכי קל למצוא אותו. מאובני עץ עשוי להיות עץ שהתאבן כולו. המחקר של מאובני עץ נקרא לפעמים **פלאוקסילולוגיה** (**palaeoxylology**), ו"פלאוקסילולוג" הוא חוקר מאובני עץ.

מאובן העץ עשוי להיות החלק היחיד של הצמח שהשתמר, כאשר שאר הצמח לא נמצא. עץ כזה עשוי לקבל שם בוטני מיוחד. שם זה יכלול בדרך כלל את הביטוי "קסילון", מונח המציין את הזיקה המשוערת שלו (לא בהכרח ודאית), כגון אראוקריאוקסילון – עץ דומה לאראוקריה או לסוג אחר, למשל אגאתיס (Agathis) או וולמיה (Wollemia) – פלמוקסילון (עץ דומה לדלקיים מודרניים), או קסטנוקסילון (Castanoxylon), עץ דומה לקסטנופסיס או ערמון מודרני.

## סוגים
### מאובני עץ
מאובני עץ הם מאובנים של עץ שהפכו לאבן בתהליך של פרמינרליזציה (permineralization). כל החומרים האורגניים מוחלפים במינרלים תוך שמירה על המבנה המקורי של העץ.

### עץ חנוט
**עץ חנוט** הוא מאובן של עץ שלא עבר פרמינרליזציה. הוא נוצר כשהוא נקבר במהירות בסביבה יבשה קרה או חמה. הוא מוערכים בפליאובוטניקה (Paleobotany) כי נשמרים בו תאים ורקמות מקוריים שאפשר לבדוק באותן טכניקות שמשמשות לבדיקת צמחים קיימים בדנדרולוגיה (dendrology).

דוגמאות בולטות כוללות את היערות החנוטים באי אלסמיר ובאי אקסל הייברג.

### יערות שקועים
יערות שקועים הם שרידים של עצים שקועים בתהליך של עליית פני הים (Marine transgression). הם חשובים בתהליך של קביעת המידה של עליית מפלס הים מאז עידן הקרח האחרון.

## ראו גם
* עץ מאובן
* ענבר
* דנדרוכרונולוגיה
* ליגניט

## קישורים חיצוניים

## הערות שוליים

קטגוריה:עץ (חומר גלם)
קטגוריה:מאובנים
קטגוריה:פלאונטולוגיה
אויב הציבור (סרט, 1931)

**אויב הציבור** (באנגלית: **The Public Enemy**) הוא סרט פשע אמריקאי קלאסי משנת 1931 בבימויו של ויליאם ולמן ובכיכובם של ג'יימס קאגני, ג'ין הארלו, אדוארד. וודס, דונלד קוק וג'ואן בלונדל. הסרט עוקב אחר חייו של טום פאוורס, צעיר שעולה לגדולה בעולם הפשע בשיקגו בתקופת היובש. הסרט מתאר את עלייתו ונפילתו כעבריין, תוך שהוא חושף את האלימות והסכנות של עולם הפשע.

התסריט מבוסס על רומן שלא פורסם „בירה ודם” מאת שני אנשי עיתונים לשעבר, ג'ון ברייט וקובק גלסמון - שהיו עדים לכמה מיריבות הכנופיות הרצחניות של אל קפונה בשיקגו. 

בשנת 1998 הסרט נבחר לשימור בארכיון הסרטים הלאומי של ארצות הברית על ידי ספריית הקונגרס כ"משמעותי מבחינה תרבותית, היסטורית או אסתטית".

## עלילה
הסרט עוקב אחר טום פאוורס (ג'יימס קאגני) ושותפו מאט דויל, שנמשכים לעולם הפשע מגיל צעיר. טום, שגדל בסביבה קשה בשכונות של שיקגו, מפתח קריירה של פשע ועולה במעמדו. למרות הצלחתו בעסקי האלכוהול והברחת המשקאות במהלך תקופת היובש, חייו סובבים סביב אלימות, בגידה ומוות. ככל שהוא עולה בסולם הפשע, כך גם האיומים סביבו מתגברים, עד שהמחיר הופך כבד מנשוא.[ממוזער| [ג'יימס קאגני|ג'יימס קגני, ג'ין הארלו, לסלי פנטון ודורותי גי בפרסום סטילס לסרט]]

## צוות השחקנים
* **ג'יימס קאגני** בתפקיד טום פאוורס
* **ג'ין הארלו** בתפקיד גוון אלן
* **אדוארד וודס** בתפקיד מאט דויל
* **ג'ואן בלונדל** בתפקיד מיימי
* **לזלי פנטון** בתפקיד סקריב
* **בוריס קרלו** בתפקיד המפקח פלמר (הופעת אורח)

## ביקורות והשפעה
אויב הציבור נחשב לאחד מסרטי הגנגסטרים הגדולים ביותר בתולדות הקולנוע. הופעתו המחשמלת של קאגני בתפקיד טום פאוורס הפכה אותו לכוכב גדול, והסרט היה פורץ דרך בתיאורו של הפשע והשלכותיו, מה שהשפיע על הדמויות הקשוחות בקולנוע במשך שנים רבות. הוא קיבל ציון של 100% באתר Rotten Tomatoes על תפקידו ההיסטורי בז'אנר הפשע.

## קישורים חיצוניים

## הערות שוליים

קטגוריה:סרטי 1931
קטגוריה:סרטי האחים וורנר
קטגוריה:סרטי שחור-לבן אמריקאיים
קטגוריה:סרטים בשימור ספריית הקונגרס
קטגוריה:שיקגו בקולנוע
אמאלאקה

ימין|ממוזער|200px|פתח דלת עם אמלאקה, מעל ,
[שמאל|ממוזער|250px|אמאלאקה כפולה בראש מקדש דווי ג'גאדמבי ב[קהג'וראהו]]
[שמאל|ממוזער|250px|אמאלאקות בולטות במקדש ב[בובנשוואר]]
**אמאלאקה** (בסנסקריט: **आमलक**, בתעתיק : **Amalaka**) היא דיסקת אבן מפולחת או מחורצת, בדרך כלל עם בליטות על השפה, היושבת בראש ה או המגדל הראשי של . לפי פירוש אחד, האמאלאקה מייצגת לוטוס, ובכך את המושב הסמלי לאל שמתחת. פרשנות נוספת היא שהיא מסמלת את השמש, ולכן היא השער לעולם השמיימי.

שמה, ולפי מקורות מסוימים צורתה, של האמאלאקה מקורם בפרי ,"הדומדמנית ההודית". עץ זה נקרא אמאלקי (āmalaki) בסנסקריט, ולפרי יש צורה מפולחת מעט, אם כי הרבה פחות בולטת מאשר בצורה האדריכלית.

האמאלקה עצמה מוכתרת ב, הקישוט שבקצה המגדל שממנו תלוי לעיתים קרובות הנס של המקדש.

## היסטוריה
הצורה מופיעה (או שרדה) לראשונה כמרכיב בכותרות העמודים בסביבות תקופת אשוקה במאה ה-3 לפנה"ס, וחזרה והופיעה בכמה כותרות של המאה ה-1 לספירה. בחלק מהן, כמו בצ'איטיה הגדולה במערות קרלה, ובמרפסות למערות 3, 10 ו-17 במערות נאשיק, האמאלקה "ארוזה" בכלוב מסגרת מלבני.

הייצוג העתיק ביותר של אמאלקה כבסיס ל נראה במשקוף דלת ב, המתוארך לשנת 500 לספירה בערך. נראה שהאמאלאקות היו נפוצות בחלק העליון של השיקהארה בתקופת הגופטה, אם כי לא נותרו אמאלאקות מקוריות במקומם. הן היו אמורות להישאר סטנדרטיות ברוב הודו, בסגנונות הארכיטקטורה של נגארה ו של המערב והמזרח בהתאמה, אך לא ב של דרום הודו. לכמה מקדשים מוקדמים בדקאן, כמו מקדש לקשאמאנה מהמאה ה-7 בלבנים ב, יש אמאלאקות בפינות של מפלס כלשהו של השיקהארה (אך לא, כפי שהוא שרד, בחלק העליון בדרך הרגילה).

## סימבוליזם
כמו חלקים אחרים של אדריכלות מקדשים הינדואים, ישנו גוף גדול של פרשנות סמלית ומיסטית סביב האמאלקה. היא נראית כטבעת האוחזת וחובקת עמוד רעיוני העולה מהדמות הפולחנית הראשית של האל שמתחתיה בקודש הקודשים, ומגיעה עד השמים דרך הקצה העליון של המקדש.

## גלריה


A sculptured stone in Durga Temple Complex.jpg|אבן אמאלאקה מנותקת ממקדש דורגה, ב, המאה ה-7
054 Cave 17, Pillars and Inscription (33811675492).jpg|אמאלאקות בתוך תיבות בכותרות עמודים מחוץ למערה 17, מערות נאשיק, המאה ה-2–3 לספירה
014 Columns and Capitals (32849694414).jpg|אמאלאקות בתוך תיבות בכותרות עמודים, מערות בדסה
Laxman Temple1 (cropped).JPG|אמאלקות פינתיות במקדש לקשאמאנה מהמאה ה-7 בלבנים ב
Image ank.JPG|מקדשים מהמאות ה-7–12 ב באוטראקהאנד. בחלק מהן האמאלאקות בתוך תיבה כדי להחזיק את הגג.
8th century Galaganatha temple, Pattadakal monuments Karnataka 5 (cropped).jpg|אמאלאקה מוקדמת, מעוגלת, עם אמאלאקות מרובעות בפינות למטה, המאה ה-8. מקדש גלאגנאתה, פטאדקל, קרנאטקה


## לקריאה נוספת

* Harle, J.C., *The Art and Architecture of the Indian Subcontinent*, 2nd edn. 1994, Yale University Press Pelican History of Art, 
* Kramrisch, Stella, *The Hindu Temple*, Volume 2, 1996 (originally 1946), , 9788120802223, google books


## קישורים חיצוניים


* Khajuraho Architecture 


## ביאורים

## הערות שוליים

קטגוריה:אלמנטים אדריכליים
קטגוריה:אדריכלות מקדשים הינדואיים
קטגוריה:אבן
דירה בפריז

**דירה בפריז** (באנגלית: **My Old Lady**) הוא סרט קולנוע מסוגת דרמה קומית משנת 2014 בכתיבה ובימוי של ישראל הורוביץ , עם קווין קליין, מגי סמית וקריסטין סקוט-תומאס בתפקידים הראשיים.

התסריט של ישראל הורוביץ מבוסס על מחזה שלו באותו שם משנת 1996.

## תקציר העלילה
מתיאס גולד (קווין קליין) הוא סופר אמריקאי גרוש ומרושש בן 57 מניו יורק. אביו הוריש לו דירה בפריז והוא טס לשם כדי למכור אותה.

הדירה היא בעלת שתי קומות וגינה גדולה במקום טוב בפריז אבל מסתבר לו שגרה שם קשישה בת 90 בשם מתילד ז'ראר (מגי סמית') ואביו רכש ממנה את הדירה בשיטה הקרויה "ויאז'ה"  שבה הקונה משלם בתחילה סכום נמוך מערך הדירה וא"כ משלם סכום חודשי עד שהמוכר נפטר (סוג של משכנתא שבה הלווה אינו בנק אלא המוכר עצמו). למתיאס הנדהם מסתבר כי לא רק שאינו יכול לרכוש את הדירה אלא עליו גם לשלם 2400 אירו לחודש למתילד.

מתילד מאפשרת למתיאס הנדהם לגור מספר ימים בדירה "שלו". באותה דירה גרה גם בתה של מתילד, קלואי (קריסטין סקוט-תומאס) שהיא רווקה בגילו של מתיאס ועובדת כמורה לאנגלית. היא מנהלת רומן עם אחד מתלמידיה פיליפ (סטפן דה גרוט) למרות שהוא נשוי ואב לילדים.

קלואי אינה סובלת את מתיאס אבל לאחר שהם מתחילים לשוחח ולגלות אחד לשנייה על הקשר בין מתילד לאביו של מתיאס הם משוחחים על ילדותם ומתקרבים אחד לשנייה. רופאת המשפחה (נעמי לבובסקי) מגלה למתיאס כי מצבה של מתילד תקין וכי אין לו קשר גנטי עם קלואי.

לבסוף מחליט מתיאס למכור את הדירה לסוכן הנדל"ן פרנסואה רוי (סטפן פריס) בשיטת "ויאז'ה" ולהישאר במקום ביחד עם קלואי ואמה.

## צוות השחקנים

## קישורים חיצוניים
* 

* קדימון לדירה בפריז, באתר יוטיוב
* ישראל הורוביץ וקווין קליין משוחחים על דירה בפריז, באתר וטיוב
* דירה בפריז, באתר אידיבי
* 

## הערות שוליים

קטגוריה:סרטי 2014
קטגוריה:סרטים אמריקאיים
קטגוריה:סרטים באנגלית
קטגוריה:סרטים בריטיים
קטגוריה:סרטים מבוססי מחזות
הנרי אמרסון

**הנרי אייבורי אמרסון** (באנגלית: **Henry Ivory Emerson**; 15 במרץ 1871 – 28 באוקטובר 1953) היה חבר בית הנבחרים של ארצות הברית מאוהיו.

## ביוגרפיה
אמרסון נולד ב-15 במרץ 1871 בליצ'פילד, מיין, עבר עם הוריו ללואיסטון, מיין, שם למד בבתי הספר הציבוריים ולמד משפטים. הוא עבר לקליבלנד, אוהיו, ב-1892 וסיים את לימודיו בבית הספר למשפטים בסינסינטי ב-1893. הוא התקבל ללשכת עורכי הדין באותה שנה והחל לעסוק בכך בקליבלנד, אוהיו. הוא כיהן כחבר במועצת העיר קליבלנד בשנים 1902 ו-1903.

אמרסון נבחר כרפובליקני לקונגרסים ה-64, ה-65 וה-66, וכיהן מ-4 במרץ 1915 עד 3 במרץ 1921. הוא היה נכשל בניסיונו לקבל מינוי מחדש ב-1920. הוא חזר לעסוק בעריכת דין. הוא מת באיסט קליבלנד, אוהיו, ב-28 באוקטובר 1953, ונקבר בבית הקברות לייק ויו, קליבלנד, אוהיו.

אמרסון התחתן עם נטי נאומן בקליבלנד, ב-25 בדצמבר 1894. היא נפטרה ב-15 באוגוסט 1913, ואמרסון התחתן בשנית עם ליליאן מקורמיק, במקור מאונטריו, ב-19 בפברואר 1917. אמרסון היה חבר מתודיסט.

## קישורים חיצוניים
* 
* 

קטגוריה:אמריקאים ילידי מיין
קטגוריה:בוגרי בית הספר למשפטים באוניברסיטת סינסינטי
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1871
קטגוריה:אמריקאים שנפטרו ב-1953
אנתוני פלגר

**אנתוני אלפרד פלגר** (באנגלית: **Anthony Alfred Fleger**; 21 באוקטובר 1900 – 16 ביולי 1963) היה פוליטיקאי אמריקאי, אשר כיהן כחבר בית הנבחרים של ארצות הברית מטעם אוהיו.

## ביוגרפיה
פלגר נולד ב-21 באוקטובר 1900 באוסטרו-הונגריה, ובשנת 1903 היגר פלגר לארצות הברית עם הוריו, שהתיישבו בקליבלנד, אוהיו. הוא למד בבתי הספר הציבוריים וסיים את לימודיו בבית הספר למשפטים של ג'ון מרשל, קליבלנד, אוהיו, בשנת 1926. פלגר התקבל ללשכת עורכי הדין באותה שנה והחל לעסוק בכך בקליבלנד, אוהיו. מאוחר יותר עבר לפארמה, אוהיו, שם כיהן כשופט השלום בין השנים 1930 ל-1932.

הוא התחתן עם מרי נמק, ונולדו להם שני ילדים. 

פלגר נבחר לחבר בבית הנבחרים של אוהיו ב-1932 וכיהן בתפקיד מ-1 בינואר 1933 עד 31 בדצמבר 1933, אז התפטר, לאחר שנבחר לראשות העיר פארמה. הוא כיהן כראש העיר מ-1 בינואר 1934 עד 31 בדצמבר 1935.

פלגר נבחר מטעם המפלגה הדמוקרטית לקונגרס ה-75, וכיהן בבית הנבחרים של ארצות הברית מ-3 בינואר 1937 עד 3 בינואר 1939. הוא נכשל בניסיונו להיבחר מחדש בשנת 1938 לקונגרס ה-76 ולבחירה ב-1940 לקונגרס ה-77 וחידש את העיסוק במשפטים בקליבלנד, אוהיו. פלגר שימש כעוזרו מיוחד של התובע הכללי, וושינגטון הבירה, מ-3 במרץ 1941 עד 9 ביולי 1950, וכעורך דין במשרד המשפטים מ-10 ביולי 1950 ועד 9 במאי 1953. הוא עסק בעריכת דין בוושינגטון הבירה, והתגורר באוקסון היל, מרילנד. הוא נפטר בבית החולים אלכסנדריה (וירג'יניה) ב-16 ביולי 1963, ונקבר בברוק פארק, אוהיו.

## קישורים חיצוניים

*
* 

## הערות שוליים

קטגוריה:מהגרים מאוסטריה לארצות הברית
קטגוריה:עורכי דין אמריקאים במאה ה-20
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1900
קטגוריה:אמריקאים שנפטרו ב-1963
זהות כפולה (סרט, 1988)

**זהות כפולה** (באנגלית: **The Bourne Identity**) הוא הוא עיבוד מיני סדרת מותחן אקשן מסתורין אמריקאי משנת 1988 המבוסס על הרומן המפורסם של רוברט לדלום. הסרט בבימויו של רוג'ר יאנג ובכיכובו של ריצ'רד צ'מברלין בתפקיד ג'ייסון בורן, עוקב אחר סוכן סי.אי.איי שאיבד את זכרונו לאחר שנמצא על ידי דייגים בים התיכון. כשהוא מנסה לגלות את זהותו האמיתית, הוא מגלה כי הוא מטרה לרוצחים מקצועיים ורשת סוכנויות חשאיות שמנסים לחסלו. במהלך מסעו, הוא חובר למרי סט. ז'אק (ג'קלין סמית') ונאבק על חייו תוך גילוי האמת מאחורי עברו.

זהות כפולה הייתה מועמדת בקטגוריית המיני-סדרה המצטיינת בפרסי האמי ה-40 בפריים טיים.

הספר עובד שוב ב-2002 על ידי דאג לימן בכיכובו של מאט דיימון בתפקיד ג'ייסון בורן, והשיק את סדרת סרטי התיאטרון של בורן, עם סטיות ניכרות מהרומן המקורי של המלחמה הקרה. אחריה הגיעה מאוחר יותר סדרה חדשה של רבי מכר בבורן שנכתבה על ידי אריק לוסטבאדר באישור אחוזת לודלום.

## צוות השחקנים
* ריצ'רד צ'מברלין בתפקיד ג'ייסון בורן
* ג'קלין סמית' בתור מארי סנט ז'אק
* אנתוני קווייל בתפקיד הגנרל פרנסואה וילייר
* דונלד מופאט בתור דייוויד אבוט
* שיין רימר בתפקיד אלכסנדר קונקלין
* יורגו וויאגיס בתור קרלוס
* דנהולם אליוט בתור ד"ר ג'פרי וושבורן
* פיטר ווהן בתור פריץ קניג
* מייקל האבק בתור האיש השמן
* וולף קאלר בתור משקפי זהב
* פיליפ מדוק בתפקיד ד'ארמקור
* ביל וואליס בתור צ'רנק
* ג'ון קרלין בתור סטוסל
* ג'יימס לורנסון בתפקיד ג'ילט
* מייקל מלינגר בתור ברטינלי

## קישורים חיצוניים

## הערות שוליים

קטגוריה:סרטים על אמנזיה
קטגוריה:סרטי 1988

קטגוריה:סרטים המבוססים על רומנים אמריקאים
בריחה (סרט)

**בריחה** (באנגלית: **The Outrun**) הוא סרט דרמה משנת 2024 בבימויה של נורה פינגשייט שגם השתתפה בכתיבת התסריט, המבוסס על ספר באותו השם משנת 2016. הסרט הוא קופרודוקציה בין הממלכה המאוחדת לגרמניה, מככבת בו סרשה רונאן שגם משמשת כמפיקה, ולצידה פאפה אסיידו, נביל אלואהבי, איזוקה הויל, לורן לייל, ססקיה ריבס וסטיבן דיליין.

הסרט הוקרן בבכורה עולמית בפסטיבל סאנדנס ב-19 בינואר 2024, ועלה לאקרנים בבריטניה ב-27 בספטמבר 2024. בגרמניה עתיד הסרט לעלות ב-7 בנובמבר.

## תקציר העלילה
רונה (סרשה רונאן) שהשתחררה זה עתה ממוסד גמילה, מגיעה לאיי אורקני שבצפון סקוטלנד אחרי עשור בלונדון. העבר מאיים להציף אותה, אך בהדרגה היא יוצרת קשר אמיתי ועמוק עם עולם הטבע.

## צוות השחקנים הראשי
* סרשה רונאן – רונה
* פאפה אסיידו – דיינין
* נביל אלואהבי – סמיר
* איזוקה הויל
* לורן לייל - ג'ולי
* ססקיה ריבס - אני
* סטיבן דיליין - אנדרו

## הפקה
בינואר 2022 פורסם כי נורה פינגשייט תביים עיבוד קולנועי לספר הזכרונות של הסופרת איימי ליפטרוט "The Outrun" על פי תסריט אותו תכתוב יחד עם הסופרת, וכי סרשה רונאן תככב בתפקיד הראשי. צילומי הסרט החלו באוגוסט 2022 באורקני.

## ביקורות
באתר Rotten Tomatoes הסרט קיבל 82 אחוזי טריות המבוססים על 120 ביקורות, עם דירוג ממוצע של 7.4/10. באתר Metacritic עומד הסרט על ציון ממוצע משוקלל של 73 המבוסס על 37 מבקרים, נתון המצביע על ביקורות 'חיוביות בדרך כלל'.

## פרסים ומועמדויות

## קישורים חיצוניים

* 

## הערות שוליים

קטגוריה:סרטי 2024
קטגוריה:סרטי דרמה
פלך ווהלין

**פלך ווהלין** היה גוברניה של האימפריה הרוסית, שבירתו ז'יטומיר (משנת 1804). שטח הפלך היה 71,736 קמ"ר, ואוכלוסייתו מנתה 2,989,482 תושבים בזמן מפקד האוכלוסין ב-1897. הוא גבל בפלך לובלין במערב, בממלכת גליציה ולודומריה של האימפריה האוסטרו-הונגרית בדרום-מערב, בפלך פודוליה בדרום, בפלך קייב בדרום-מזרח, בפלך מינסק בצפון-מזרח ופלך גרודנו בצפון.

הפלך נוסד בשנת 1796, לאחר שהאזור עבר לידי האימפריה הרוסית בעקבות החלוקה השנייה של פולין. בהתחלה עיר הבירה של הפלך הייתה עיר נובוגרד-וולינסקי בשנת 1804 עברה הנהלת הפלך לעיר ז'יטומיר. מבחינה מנהלית הפלך היה מחולק ל־12 אוייזדים. פלך פודוליה התקיים כיחידה מנהלית עד לסופה של האימפריה הרוסית. גם בישויות המדיניות שקמו לאחר האימפריה הרוסית (הרפובליקה העממית של אוקראינה והרפובליקה הסובייטית הסוציאליסטית האוקראינית) המשיך להתקיים פלך ווהולין אם כי בשטח יותר מצומצם - החלק המערבי של הפלך עבר לפולין בהסכם ריגה ב־1921, הפלך פורק ב-3 ביוני 1925. על שטחו נוסדו מחוז ז'יטומיר. חלק מהשטח הועבר למחוז פרוסקורוב.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* ז'יטומיר (בירת הפלך)
* רובנו
* סטרוקונסטנטינוב
* נובוגרד-וולינסקי
* לוצק
* קובל
* קרמניץ
* אוסטרוג
* זסלב

## קישורים חיצוניים

* מפת גוברניית ווהלין
* פלך ווהלין באנציקלופדיה הסובייטית הגדולה

## הערות שוליים

ווהלין
כילפריך השני

**כילפריך השני** (**Chilperic II**, בלטינית: *Chilperikus*; 672 בערך – 13 בפברואר 721) היה מלך הפרנקים משנת 715 ועד מותו.

## ביוגרפיה
כילפריך השני היה בנו של כילדריך השני ושל אשתו ובת דודו, ביליכילד , שניהם נרצחו, יחד עם בנם הבכור דגוברט, בשנת 675. כילפריך הפעוט הוברח למנזר כדי להגן על חייו מפני הסכסוכים ההרסניים של משפחתו. שם הוא גדל כ**דניאל** עד מותו של דגוברט השלישי בשנת 715, אז נלקח מהמנזר, בגיל 43, והוכתר למלך.

נראה שהוא היה אמור להיות רק כלי בידיו של רגנפריד , המאיורדומוס של נויסטריה, שהוכרז בשנת 714 כנגד תאודואלד, היורש המיועד של פפין האמצעי, המאיורדומוס של אוסטרזיה. כילפריך היה האיש שלו: גם לוחם וגם מנהיג, תמיד בחזית בקרב בראש כוחותיו. בשנת 716, הוא ורגנפריד הובילו יחד צבא לתוך אוסטרזיה, ולאחר מכן נלחמו נגד פלקטרודיס, בשם נכדה תאודואלד, וקרל מרטל, בנו של פפין. הנויסטרים התחברו לכוח פולש נוסף בפיקודו של רדבוד, מלך הפריזים , ופגשו את קרל בקרב ליד קלן, שהייתה אז בידי פלקטרודיס. כילפריך ניצח וקרל ברח להרי אייפל. לאחר מכן פנו המלך והמאיורדומוס שלו לצור על יריבם האחר בעיר. פלקטרודיס הכירה בכילפריך כמלך, מסרה את האוצר האוסטרזי וזנחה את תביעת נכדה למשרת המאיורדומוס.

בשלב זה, האירועים קיבלו תפנית נגד כילפריך. בזמן שהוא ורגנפריד הובילו את חייליהם המנצחים בחזרה לנויסטריה, קרל ארב להם ליד מלמדי  ובקרב אמבלב  קרל הניס אותם והם נמלטו. לאחר מכן, קרל מרטל נותר למעשה בלתי מנוצח ורצונו החזק של כילפריך הוכנע בשורה של מסעות מלחמה שהתנהלו בשטח נויסטריה.

בשנת 717 חזר קרל לנויסטריה עם צבא ואישר את עליונותו עם ניצחון בקרב וינסי , ליד קמברה. הוא רדף אחרי המלך והמאיורדומוס הנמלטים לפריז לפני שחזר להתמודד עם פלקטרודיס וקלן. לאחר שהצליח שם, הכריז קרל מרטל מיד על כלותאר הרביעי כמלך אוסטרזיה כנגד כילפריך. בשנת 718, כילפריך, בתגובה, התחבר עם אודו הגדול , דוכס אקוויטניה , שהפך את עצמו לעצמאי במהלך המאבקים בשנת 715, אך הוא הובס שוב על ידי קרל, בסואסון בשנת 718. המלך כילפריך השני ברח עם בעל בריתו הדוכסי אודו לארץ שמדרום לנהר לואר והמאיורדומוס שלו רגנפריד ברח לאנז'ר. עד מהרה נפטר כלותאר הרביעי באופן חשוד בשנת 718. לאחר מכן מסר הדוכס אודו את כילפריך השני לקרל מרטל, ובתמורה לכך שקרל יכיר במלכותו של כילפריך על כל הפרנקים, המלך מסר את כוחו הפוליטי לקרל, בו הכיר כמאיורדומוס של כל הממלכות (בשנת 718).

בשנת 719, הוכתר כילפריך השני רשמית כמלך כל הפרנקים, אך הוא שרד שנה בלבד ויורשיו היו "מלכים עצלים" בלבד. הוא נפטר באטיגני  ונקבר בנויון . ייתכן שכילפריך השני היה אביו של כילדריך השלישי, אולם אין זה ודאי.

## קישורים חיצוניים

קטגוריה:מלכים פרנקים
קטגוריה:מלכים מהמאה ה-8
קטגוריה:השושלת המרובינגית
קטגוריה:ילידי 672
קטגוריה:נפטרים ב-721
נקודה של אור

"**נקודה של אור**" הוא סינגל שהוקלט על ידי הזמר הישראלי איתי לוי בהשתתפות הרב יגאל כהן. את השיר הוציאה ב-25 בספטמבר 2024 לאור חברת התקליטים רות הפקות. הוא הופץ לשירותי הסטרימינג דרך Mobile1 Music כסינגל שלא מתוך אלבום אולפן.

## רקע וכתיבה
"נקודה של אור" נכתב על ידי כהן, מושיקו שטרן, אבי אוחיון ורון ביטון. השניים האחרונים גם הלחינו את השיר לצד מתן דרור, שהפיק אותו מוזיקלית. השיר מתמקד באדם ובמאבקיו האישיים והרגשיים, תוך התחברותו לאמונה ולחיפוש אחר האור במצבים קשים. בבית הראשון, פונה הדובר אל אדם ישן, ומזמין אותו להתעורר, לכתוב את מחשבותיו ולזכור שגם בזמני קושי השמש תמיד תזרח מחדש. השיר מעודד לא לדאוג, ולמצוא נקודת אור שתסדר את הכול.

בבית השני מתייחס השיר לאמונה ולפשטות האדם, כשהמספר מצהיר שהוא שם את מבטחו באלוהים, ומוצא חוכמה גם בטעויות. יש קריאה לשמור על השפיות ולהילחם בשיגעון שהולך ומתגבר, תוך בקשה לאהבת האל. השיר מסתיים בקריאה לאדם להפסיק לרדוף אחרי מטרות חומריות, ומציין את המשפט "טוב שם משמן טוב". לבסוף יש שאיפה לאחדות בעם ישראל.

## הצלחה מסחרית
"נקודה של אור" זכה להשמעות רבות בתחנות הרדיו בישראל. הוא הגיע בשיאו למקום העשירי במצעד המדיה פורסט, המבוסס על נתוני האיירפליי השבועיים של ישראל.

## מיקומי שיא

## הערות שוליים

קטגוריה:שירי איתי לוי
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי רון ביטון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי רון ביטון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:סינגלים בהוצאת Mobile1 Music
משמר בתי המשפט

**משמר בתי המשפט** הוא גוף האבטחה הממלכתי של הרשות השופטת במדינת ישראל. המשמר הוקם בשנת 1995, והוא אחראי, בין היתר, על אבטחתם של בתי המשפט בישראל. תפקיד וסמכויות משמר בתי המפשט מוסדרים בסעיף 106 ל"חוק בתי המשפט [נוסח משולב], תשמ"ד-1984", וזה גם מגדיר אותם כעובדי מדינה ותחת כללי "חוק שירות המדינה".

אנשי המשמר, הכולל כ-800 מאבטחים, נוכחים בכל ערכאות המשפט, כולל ועדות חקירה ממלכתיות, ומאפשרים את קיומם התקין של סדרי הדין במדינת ישראל.

משמר בתי המשפט פועל ברוח "אמנת משמר בתי המשפט" בה הוגדר יעדו, מטרותיו וערכי הליבה לפועלו. ב-7 ביוני 2016 מעמד המשמר וסמכויות עובדיו עוגנו בחקיקה.

אנשי המשמר הם לוחמים יוצאי יחידות קרביות ובוגרי קורסים פיקודיים בצה"ל.

יחידות משמר בתי המשפט פועלות במספר מחוזות הפרוסים בכל רחבי הארץ.

## תפקידים
**למשמר בתי המשפט ארבע מטרות עיקריות**:
* להרתיע גורמים עוינים ולמנוע מהם לבצע פיגועים במוסדות בתי המשפט.
* להגן על השופטים, עובדי בתי המשפט וקהל באי בתי המשפט, מפני אירועים חבלניים, פליליים ואחרים בשטח בית המשפט וסביבתו הקרובה.
* למנוע הפרות סדר במתחם בתי המשפט בכלל ובאולמות המשפט בפרט, ולטפל בתופעות אלו.
* להפגין נוכחות המבטיחה את קיום הביטחון ושמירת הסדר הציבורי.

## הכשרה
בית הספר לאבטחה של משמר בתי המשפט, מכשיר ומאמן את מאבטחי משמר בתי המשפט בעבודתם. מקנה למאבטחי המשמר מיומנויות אבטחה ולחימה המותאמות לאופי המציאות האזרחי בו פועלים מאבטחי משמר בתי המשפט.

בית הספר מהווה סמכות הוראה מקצועית, המקנה למאבטחי המשמר מיומנויות אבטחה ולחימה המותאמות לאופי המציאות האזרחי בו פועלים מאבטחי משמר בתי המשפט. בנוסף, מאמן בית הספר את משמר הכנסת.

פרט לאימונים ולקורסי הרענון השגורים הנערכים לאלפי חניכים בבית הספר מדי שנה, מקיים בית הספר את קורס ההכשרה הבסיסי של המועמדים למשמר בתי המשפט, 8 ימי קורס בתנאי פנימייה.

מתכונת ההדרכה של בית הספר כוללת אימוני לחימה, מטווחים טכניים, הרצאות ייעודיות, תרגילים טאקטיים במתקנים הכוללים סימולציות לתרחישים אפשריים, ועוד.

## סמכויות
ניתנות רק וכל עוד עובד משמר בתי המשפט נושא תג זיהוי, לובש את מדי משמר בתי המשפט, בידו תעודה החתומה בידי ממונה הביטחון ומפרטת את תפקידו וסמכויותיו. עובד משמר בתי המשפט לא מחויב להזדהות במקרה וההזדהות תמנע ממנו סיכול ביצוע פעולה או תוביל לפגיעה בעובד בתי המשפט או אדם אחר,
* עריכת בידוק ביטחוני בעת כניסה למתחם בתי המשפט, כולל עריכת חיפוש גופני על ידי בן אותו המין, ובכלי רכב לשם שמירה על שלום הציבור.
* בקשת מידע אישי מאנשים שנמצאו כמפריעים למהלך התקין של משפט, כמו מתן הוראות לאלו בעניין זה.
* החרמת חפצים ופיקדונם טרם כניסה למתחם בתי המשפט.
* הוצאה או מניעת כניסה למתחם בתי המשפט בגוף או ברכב. לרבות במקרה ניסיון הכנסת מטען או של טובין.
* עיכוב אדם להגעת שוטר, במקרי: חשד סביר לנשיאת נשק שלא כדין; סיכון ביטחון אדם, הציבור או המדינה; חשד שאדם עבר עבירה בת מעצר; 
* מעצר אדם לפי הוראת בית המשפט למעצרו של אדם, או מתן גזר דין מאסר מיידי.

## ראו גם
* משטרת בית המשפט העליון של ארצות הברית

## קישורים חיצוניים
* 
* משמר בתי המשפט, אתר Gov.il

## הערות שוליים

קטגוריה:ישראל: הרשות השופטת
קטגוריה:מערכת הביטחון הישראלית
גארי רובקון

**גארי ברוס רובקון** (באנגלית: **Gary Bruce Ruvkun**; נולד ב-26 במרץ 1952) הוא ביולוג מולקולרי יהודי-אמריקאי, חתן פרס נובל לפיזיולוגיה או לרפואה לשנת 2024, מבית החולים הכללי מסצ'וסטס ופרופסור לגנטיקה בבית הספר לרפואה באוניברסיטת הרווארד בבוסטון. הפרס ניתן לו על גילוי ה-microRNA ותפקידו בוויסות גנים לאחר שעתוק.

## ביוגרפיה
רובקון נולד וגדל בברקלי שבקליפורניה למשפחה יהודית, בנם של שמואל ודורה (לבית גורביץ') רובקון. הוא קיבל תואר ראשון באמנויות עם התמחות בביופיזיקה מאוניברסיטת קליפורניה בברקלי בשנת 1973. הוא קיבל דוקטור לפילוסופיה בביופיזיקה מאוניברסיטת הרווארד בשנת 1982. את לימודי הדוקטורט שלו עשה במעבדה של פרדריק מ. אוסובל, שם חקר גנים של קיבוע חנקן חיידקי, והשלים פוסט-דוקטורט עם רוברט הורביץ ב (MIT) ווולטר גילברט מהרווארד.

ב-1993 גילה ביחד עם פרופ' ויקטור אמברוז את ה-microRNA ותפקידם בבקרה בביטוי גנים, התהליכים שמובילים לייצור חלבון המקודד בגנים מסוימים. מנגנון ה-microRNA מבוסס על רצפים קצרים מאוד של החומר הגנטי, והוא אחד המנגנונים שמאפשרים לכל תא לייצר חלבונים שונים, אף על פי שהחומר התורשתי זהה בכולם. רובקון גילה גם מאפיינים רבים של דמוי אינסולין בוויסות ההזדקנות והמטבוליזם.

## פרסים
* בשנת 2008 זכה בפרס קרן גיירדנר הבינלאומי
* בשנת 2008 זכה במדליית בנג'מין פרנקלין
* בשנת 2008 זכה בפרס לסקר למחקר רפואי בסיסי
* בשנת 2009 זכה בפרס לואיזה גרוס הורביץ
* בשנת 2009 זכה בפרס מאסרי
* בשנת 2011 זכה בפרס דן דוד
* בשנת 2014 זכה בפרס וולף
* בשנת 2015 זכה בפרס פריצת דרך במדעי החיים
* בשנת 2024 זכה בפרס נובל לפיזיולוגיה או לרפואה

## קישורים חיצוניים

* 

קטגוריה:מדענים יהודים אמריקאים
קטגוריה:סגל אוניברסיטת הרווארד
קטגוריה:ביולוגים יהודים אמריקאים
קטגוריה:ביולוגים מולקולרים אמריקאים
קטגוריה:זוכי פרס קרן גיירדנר הבינלאומי
קטגוריה:זוכי פרס וולף
קטגוריה:זוכי מדליית בנג'מין פרנקלין
קטגוריה:זוכי פרס אלברט לסקר למחקר רפואי בסיסי
קטגוריה:זוכי פרס מאסרי
קטגוריה:זוכי פרס דן דוד
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל יהודים אמריקאים
קטגוריה:אמריקאים שנולדו ב-1952
למה האבולוציה נכונה

**למה האבולוציה נכונה** הוא ספר מדע פופולרי מאת הביולוג האמריקאי ג'רי קוין. הוא פורסם בשנת 2009, שכונה "שנת דרווין" מכיוון שהוא מציין את יום הולדתו המאתיים של צ'ארלס דרווין ומאה וחמישים שנה לפרסום ספרו הנודע "מוצא המינים". קווין בוחן את העדויות לאבולוציה, שחלקן היו ידועות לדרווין (על בסיס ביוגאוגרפיה) וחלקן התגלו בשנים האחרונות (ביולוגיה מולקולרית). הספר היה ברשימת רבי-המכר של הניו יורק טיימס, והמבקרים שיבחו את ההיגיון בטיעוניו של קווין ואת בהירות כתיבתו. הוא הודפס מחדש כחלק מסדרת Oxford Landmark Science.

הספר יצא לאור בעברית בשנת 2013 בהוצאת עליית הגג ומשכל, בתרגומה של עדי מרקוזה-הס.

## תוכן
הפרק ראשון בספר נקרא "מהי אבולוציה?", וכולל סקירה קצרה של תאוריית האבולוציה, המונעת באמצעות ברירה טבעית, ודן בה כתיאוריה ועובדה. קווין כותב, כי "התהליך פשוט להפליא. הוא דורש רק שפרטים ממין שונים יהיו בעלות שונות גנטית ביכולתם לשרוד ולהתרבות בסביבתם. בהתחשב בכך, הברירה הטבעית - והאבולוציה - הן בלתי נמנעות."

הפרק שני, "כתוב בסלעים", בוחן עדויות לאבולוציה מתחום הפלאונטולוגיה. קווין מדגיש כמה מאובני מעבר, בעיקר Tiktaalik, צורת מעבר בין דגי ריאה ודו-חיים שהתגלתה על ידי עמיתו ניל שובין מאוניברסיטת שיקגו ב-2004. הוא עוקב אחר ההיסטוריה של מאובנים המדגימים את האבולוציה של ציפורים מדינוזאורים תרופודים, החל מגילוי ארכיאופטריקס ב-1861 ועד לשיאו עם מספר תגליות מאובנים, שהתגלו בשנות התשעים כמו Sinornithosarus millenii, Microraptor gui, ו-Mei long 

האבולוציה של לווייתנים מ-Artiodactyls נשמרת היטב, כפי שתועדה על ידי אינדוהיוס, פקיצ'טוס, אמבולוצטוס, רודוקטוס, בזילוזאורוס ודורודון. קיומם של רבים מתוך המאובנים הללו נחזה מתוך התאוריה עוד לפני שהתגלו, דוגמה לכוח הניבוי של האבולוציה. האבולוציה גם מנבאת היכן ומתי המאובנים הללו אמורים להתרחש בתיעוד המאובנים (באילו שכבות סלע, באילו מקומות בעולם), ותחזיות אלו אושרו (ישנן דוגמאות רבות אחרות למאובני מעבר, כגון אלו המתעדות את האבולוציה של סוסים). מאובני המעבר באבולוציה האנושית נדונים בפרק השמיני.

## ראו גם

* אבולוציה כתאוריה וכעובדה
* ההצגה הגדולה בתבל (ספר)
* השען העיוור

## קישורים חיצוניים

* 
* 
* שובה של האבולוציה – פרק מתוך הספר, באתר הידען

קטגוריה:ספרי אבולוציה
פרמינרליזציה

**פרמינרליזציה** (באנגלית: **Permineralization**) היא תהליך של התאבנות עצמות ורקמות, שבו משקעי מינרלים יוצרים יציקות פנימיות של אורגניזמים. מינרלים אלו נישאים על ידי מים וממלאים את החללים בתוך הרקמה האורגנית. בגלל אופי היציקות, פרמינרליזציה שימושית במיוחד במחקרים על המבנים הפנימיים של אורגניזמים, בדרך כלל של צמחים.

## תהליך
פרמינרליזציה, סוג של התאבנות, כוללת משקעים של מינרלים בתוך תאי האורגניזמים. מים מהאדמה, מהאגמים או מהאוקיינוסים מחלחלים לנקבוביות של רקמה אורגנית ויוצרים יציקה גבישית עם מינרלים משוקעים. גבישים (קריסטלים) מתחילים להיווצר בדפנות התא הנקבוביות. תהליך זה נמשך על פני השטח הפנימיים של הקירות עד שהחלל המרכזי של התא, הלומן, מתמלא לחלוטין. קירות התא עצמם נשארים שלמים ומקיפים את הגבישים.

### סיליקציה
בסיליקציה, בליה של סלעים משחררת מינרלי סיליקטים והסיליקה עושה את דרכה לגוף של מים שקטים. המים העמוסים במינרלים חודרים לנקבוביות ולתאים של אורגניזם מת, שם הם הופכים לג'ל. הג'ל מתייבש ויוצר מבנה גבישי אופאלי המהווה גבס פנימי באורגניזם. כך נוצרים הפרטים שנמצאים בפרמינרליזציה. סיליקציה חושפת מידע על סוג הסביבה שהאורגניזם חי בה. רוב המאובנים שעברו סיליקציה הם חיידקים, אצות וצמחים אחרים. סיליקציה היא הסוג הנפוץ ביותר של פרמינרליזציה.

### מינרליזציה של קרבונט
ימין|ממוזער|כדור פחם
מינרליזציה של קרבונט כרוכה ביצירת כדורי פחם. כדורי פחם הם מאובנים של צמחים רבים ושונים ושל רקמותיהם. לעיתים קרובות הם נוצרים בנוכחות מי ים או כבול חומצי. כדורי פחם הם פרמינרליזציות גירניות של כבול על ידי קרבונטים של סידן ומגנזיום לעיתים קרובות בצורת כדור והם במסה של גרמים עד מאות קילוגרמים. כדורי פחם נוצרים כאשר מים המכילים קרבונט חודרים לתאי האורגניזם. סוג זה של התאבנות מניב מידע על חיי הצומח בתקופת הקרבון העליונה (לפני 325 עד 280 מיליון שנים).
[שמאל|ממוזער|אמוניט שעבר פיריטיזציה (Pyritized) מהסוג ליטוסרס (Lytoceras) ב[פצלים|פצלת הולצמדן (Holzmaden Shale)]]

### פיריטיזציה
שיטה זו כוללת את היסודות גופרית וברזל. אורגניזמים עלולים להפוך לפיריט כשהם נמצאים במשקעים ימיים רוויים בגופרית ברזל (פיריט הוא ברזל גופרתי). כשחומר אורגני מתפרק הוא משחרר גופרית המגיב עם ברזל מומס במים שמסביב. פיריט מחליף חומר של מעטפת קרבונט עקב תת-רוויה של קרבונט במים שמסביב. צמחים מסוימים הופכים לפיריט כשהם נמצאים במשטח חימר, אך במידה פחותה מאשר בסביבה ימית. בין המאובנים שהפכו לפיריט – מיקרו מאובנים פרקמבריים, פרוקי-רגליים ימיים וצמחים.

## השלכות מדעיות
מאובנים עם פרמינרליזציה משמרים את מבנה התא המקורי, מה שיכול לעזור למדענים לחקור אורגניזם ברמה התאית. מאובנים תלת־ממדיים אלו יוצרים תבניות קבועות של מבנים פנימיים. תהליך המינרליזציה מסייע במניעת דחיסת רקמות, דחיסה שמעוותת את הגודל האמיתי של האיברים ואת הפרופורציות האמיתיות ביניהם. מאובן שעבר פרמינרליזציה מגלה הרבה על סביבת האורגניזם והחומרים המצויים בו מכיוון שהוא משמר חלקי גוף רכים. זה עוזר לחוקרים לחקור את הצמחים, החיות והחיידקים של תקופות שונות.

## דוגמאות לפרמינרליזציה
[ממוזער|חלק מלוטש מ[עץ מאובן עם טבעות שנתיות.]]
* רוב עצמות הדינוזאורים עוברות פרמינרליזציה.
* עץ מאובן: פרמינרליזציה היא השלב הראשון בהתאבנות. בהתאבנות, דפנות תאי התאית מוחלפות לחלוטין במינרלים.
* כמה דוגמאות לפיריטיזציה בעלת גוף רך הן השכבה הגאולוגית של הטרילוביטים של ביצ'ר (Beecher) מתקופת האורדוביק וצפחת הונסריק (Hunsrück) מתקופת הדבון.

## הערות שוליים

קטגוריה:מינרלוגיה
קטגוריה:מאובנים
קטגוריה:פלאונטולוגיה
קטגוריה:גאולוגיה
לאון הדיאקון

**לאון הדיאקון** (ביוונית: **Λέων ο Διάκονος**, לאון דיאקונוס; נולד בסביבות שנת 950, שנת מותו אינה ידועה) היה היסטוריון וכרוניקן יווני ביזנטי .

הוא נולד בקלואה  שבאסיה הקטנה, והתחנך בקונסטנטינופוליס, שם הפך לדיאקון בארמון הקיסרי הביזנטי. בהיותו בקונסטנטינופוליס הוא כתב היסטוריה המכסה את שלטונם של הקיסרים הביזנטים רומנוס השני, ניקפורוס השני, יוחנן הראשון צימיסקס, ואת החלק המוקדם של שלטונו של בסיליוס השני. לעיתים קרובות ההערות שלו התבססו על חוויותיו כעד ראייה לאירועים. סגנון הכתיבה שלו תואר כ"קלאסי", שכן הוא השתמש בשפה המזכירה את המשורר הומרוס והיסטוריונים יוונים עתיקים אחרים כמו אגתיאס .

לאון ידוע במיוחד על תיאורו כעד ראייה את סוויאטוסלב הראשון נסיך קייב, שפלש לבולגריה בשנת 969 ונלחם נגד הכוחות הקיסריים הביזנטיים על שטחה.

## לקריאה נוספת

* *[https://archive.org/details/talbot-sullivan-2008-history-leo-the-deacon The History of Leo the Deacon: Byzantine military expansion in the tenth century]*. Introd., transl., and annotations by Alice-Mary Talbot and Denis F. Sullivan (Washington, DC, 2005)


## קישורים חיצוניים
* Leo Diaconus, האנציקלופדיה הקתולית (1913) 
* טקסט סרוק של לאון הדיאקון

## הערות שוליים

קטגוריה:היסטוריונים ביזנטים
קטגוריה:כרוניקנים
קטגוריה:מחברים כותבי יוונית
קטגוריה:אישים שחיו במאה ה-10
מנהרת התוקפנות השלישית

260px|ממוזער|מנהרת התוקפנות השלישית
**מנהרת התוקפנות השלישית** (בקוריאנית: **제3땅굴**), אשר מכונה גם **המנהרה השלישית**, היא מנהרה תת-קרקעית, אותה חפרה קוריאה הצפונית מתחת לאזור המפורז הקוריאני. המנהרה, אשר התגלתה ב-1978 על ידי כוחות הצבא של קוריאה הדרומית, נבנתה מתוך הכוונה לאפשר לכוחות הצבא של קוריאה הצפונית לבצע מתקפת פתע בשטחי קוריאה הדרומית. המנהרה ממוקמת מדרום לכפר פאנמונג'ום, כ-44 קילומטרים מזרחית לסיאול.

משנות ה-70 ואילך התגלו בסך הכל ארבע מנהרות צפון קוריאניות, אשר חוצות את האזור המפורז הקוריאני לעבר קוריאה הדרומית. ישנן הערכות לכך שקיימות בסביבות 20 מנהרות נוספות, אשר עוברות גם הן מתחת לאזור המפורז, שטרם התגלו.

## רקע
ממוזער| ארבעת המנהרות הצפון קוריאניות שהתגלו לאורך השנים לאורך הגבול בין קוריאה הדרומית לקוריאה הצפונית
המנהרה התגלתה באוקטובר 1978, לאחר שהרשויות הדרום קוריאניות זיהו ביצוע של פיצוץ תת-קרקעי באזור. לקח בהמשך ארבעה חודשים לאתר את המנהרה ולחפור מנהרה שתוביל לתוך המנהרה הצפון קוריאנית.

בהמשך התגלה, שאורכה של המנהרה הוא כ-1,635 מטרים, גובהה הוא 1.95 מטר, ורוחבה הוא 2.1 מטר. המנהרה נחפרה כ-73 מטרים מתחת לפני הקרקע. לפי ההערכות, המנהרה נחפרה במטרה להשיק מתקפת פתע של כוחות צבא צפון קוריאנים בסיאול, וכמו כן ההערכה היא שבמנהרה מסוגלים לעבור בשעה אחת כ-30 אלף חיילים צפון קוריאנים חמושים בנשק קל.

בעקבות הגילוי של המנהרה קוריאה הצפונית הואשמה בהפרת הסכם שביתת הנשק הקוריאני משנת 1953. בעוד שבתחילה קוריאה הצפונית הכחישה שלקחה חלק בבניית המנהרה, בהמשך היא טענה שהמנהרה הייתה חלק ממכרה פחם.

## אטרקציה תיירותית
הממשל הדרום קוריאני בחר לבסוף להנגיש את המנהרה לציבור, ובעקבות כך עם השנים היא הפכה לאטרקציה תיירותית מרכזית, אם כי היא ממשיכה להיות תחת שליטה צבאית.

בנוסף, חל איסור מוחלט לצלם בתוך המנהרה. הביקור במנהרה נמשך רק עד נקודת הגבול, ומשם והלאה הצבא הדרום קוריאני חסם את המנהרה באמצעות שלושה מחסומי בטון.

## ראו גם
* האזור המפורז הקוריאני
* מלחמת קוריאה
* יחסי קוריאה הדרומית – קוריאה הצפונית

## קישורים חיצוניים

## הערות שוליים

קטגוריה:יחסי קוריאה הדרומית – קוריאה הצפונית
קטגוריה:לוחמת מנהרות
לאישה שהייתה

"**לאישה שהייתה**" הוא סינגל שהוקלט על ידי הזמרת הישראלית שירי מימון. את השיר הוציאה ב-9 בספטמבר 2012 לאור חברת התקליטים הליקון כסינגל הרביעי מתוך אלבומה השלישי של מימון, "שלג בשרב".

## רקע וכתיבה
"לאישה שהייתה" נכתב והולחן על ידי נועם חורב ושי זיו בהתאמה. על ההפקה המוזיקלית היה תומר בירן אחראי. השיר נכתב מנקודת מבטה של אישה, המתארת את מערכת היחסים שלה עם גבר. הוא נפגע קשות מאהובתו לשעבר, שעזבה אותו ולקחה את כל מה שבנו יחד לעצמה, הן במובן הפיזי והן באופן רגשי. הדוברת מתארת כיצד במשך שנתיים היא חיה עמו, כשהוא נושא אתו מטען רגשי מהקשר הקודם שלו. היא מביעה כאב על החיבור העמוק שנותר לו עם בת-זוגו הקודמת, שמתבטא באזכורים תכופים על שמה ועל שפתיה וזיכרונות החיים המשותפים שהם חלקו בעבר. מימון מבינה כי איננה מסוגלת למלא את החלל שנוצר, גם לאחר מאמצים כבירים מצידה לתקן את לבו הפצוע.

בפזמון ובבתים המאוחרים, מספרת מימון על ניסיונותיה הרבים לשקם את הקשר עם בן-זוגה. לרוע מזלה, בכל ההזדמנויות כשלה, ולא הצליחה לגרום לו להתגבר על אהבתו הקודמת. היא מביעה את השיברון שפוקד אותה. בסוף השיר ישנה סוג של הקלה או סגירת מעגל, כשהדוברת מציינת שהגבר הפסיק לחכות לאישה שעזבה. אולם זה לא מביא לה תחושת ניצחון, אלא רק השלמה עם המציאות המורכבת של אהבה שנשארת פצועה.

### עטיפה
בתמונה ניתן לראות את מימון נשענת על חומה, כשמאחוריה צמחייה. היא לובשת שמלה שחורה אלגנטית. העטיפה מעוצבת בצבעי שחור-לבן, ומשדרת רצינות, עדינות, עצב ומלנכוליה. בפינה השמאלית העליונה כתוב שם השיר, "לאישה שהייתה", ואורכו, ארבע דקות וחמש שניות.

## הצלחה מסחרית
ב-30 בנובמבר 2012 הוצג "לאישה שהייתה" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום השישי, ורשם את שיאו במצעד. לבסוף, ב-3 בינואר 2013 יצא מהדירוג הרשמי לאחר ארבעה שבועות צעידה רצופה.

## מיקומי שיא

## הערות שוליים

קטגוריה:שירי שירי מימון
קטגוריה:שירים בעברית
קטגוריה:שירים שהופקו על ידי תומר בירן
קטגוריה:סינגלים בהוצאת הליקון
מקס ואבירי הביניים (סדרת טלוויזיה, 2024)

**מקס ואבירי הביניים** (באנגלית: **Max & the Midknights**) היא סדרת טלוויזיה מונפשת אמריקאית בז'אנר פנטזיה-קומית, המבוססת על סדרת הרומנים הגרפיים באותו שם שנכתבה ואויירה על ידי לינקולן פירס, שגם יצר את "נייט הגדול", רומן גרפי נוסף שעובד לסדרת הנפשה בערוץ ניקלודיאון. הסדרה קיבלה אישור מניקלודיאון ב-17 בנובמבר 2021, והיא מהווה הרחבה של יצירותיו הפופולריות של לינקולן לעולם ההנפשה. ב-10 במאי 2025, הסדרה חודשה לעונה שנייה. הסדרה שודרה לראשונה ב-30 באוקטובר 2024 בארצות הברית, ובישראל הסדרה שודרה לראשונה בערוץ ניקלודיאון בדיבוב העברי החל מ-13 באוקטובר 2024. ב-26 בנובמבר 2025, הסדרה חודשה לעונה שלישית.

## תקציר
מקס גרה באזור כפרי הדומה לאנגליה של המאה ה-14 והיא תמיד חלמה להיות אבירה. בעזרת כמה חברים חדשים, המכונים "אבירי הביניים", מקס מוכיחה בדרכים מצחיקות ומסכנות חיים שהיא יכולה להיות אבירה.

## מדבבים
הדיבוב העברי בוים על ידי ענת ניב והופק על ידי ענבר שטגר עזרא.

## שידור

## פרקים
### עונה 1

### עונה 2

### עונה 3

## הפקה
ההפקה של הסדרה התחילה בינואר 2022 וההפקה של שני הפרקים הראשונים התחילה בנובמבר 2023 והסתיימה רק בינואר 2024. שני הפרקים הראשונים של הסדרה הופצו ב-9 ביוני וב-7 ביולי 2024 ביוטיוב.

## קישורים חיצוניים

* 

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות לילדים
קטגוריה:ניקלודיאון: תוכניות וסדרות
קטגוריה:סדרות טלוויזיה המבוססות על ספרים
קטגוריה:סדרות טלוויזיה אמריקאיות שעלו לשידור בשנת 2024
פרד הגרטי

**פרד הגרטי** (באנגלית: **Fred Haggerty**; 14 ביולי 1918 – 26 ביולי 2002) היה שחקן ופעלולן בריטי יליד הונגריה.

את דרכו בעולם הקולנוע החל ב-1949 בסרט "דרכון לפימליקו". בהמשך שיחק בסרטים "קפטן הוריישיו הורנבלואר", "רופא בלב ים", "העכבר ששאג", "זאב אמריקאי בלונדון" ו"מי הפליל את רוג'ר רביט". כמו כן, הופיע בשלושה סרטים מסדרת סרטי ג'יימס בונד: "מרוסיה באהבה", "קזינו רויאל" (הפקה לא רשמית) ו"המרגלת שאהבה אותי".

## קישורים חיצוניים

## הערות שוליים

קטגוריה:שחקנים בריטים
קטגוריה:שחקנים בסרטי ג'יימס בונד
קטגוריה:בריטים שנולדו ב-1918
קטגוריה:בריטים שנפטרו ב-2002
ג'רארד מרטין

**ג'רארד מרטין לנגראו** (בספרדית: **Gerard Martín Langreo**; נולד ב-26 בפברואר 2002) הוא כדורגלן ספרדי המשחק בעמדת המגן השמאלי בברצלונה מהלה ליגה.

## קריירה
מרטין נולד באספוייֶס דה לובריגאט שבמחוז ברצלונה, קטלוניה, ובגיל 5 עבר עם משפחתו לסנט אנדראו דה לה בארקה בגיל 5. הוא שיחק כדורגל במחלקות הנוער של EF פרפורמנס, סנט גבריאל וקורנייה. בשנים 2021–2023 שיחק במדי הקבוצה הבוגרת של קורנייה בפרימרה דיוויסיון RFEF, הליגה השלישית במבנה ליגות הכדורגל בספרד.

ב-2023 חתם מרטין בברצלונה אתלטיק, קבוצת המילואים של מועדון הכדורגל ברצלונה, שם נחשב ל"אחד משחקני ההגנה המרכזיים". ב-17 באוגוסט 2024 ערך את הופעת הבכורה שלו בלה ליגה עם הקבוצה הבוגרת של ברצלונה, כשהחליף את אלחנדרו באלדה בניצחון על ולנסיה. ב-19 בספטמבר ערך את הופעת הבכורה שלו בליגת האלופות, כשהחליף את רוברט לבנדובסקי בהפסד למונקו במחזור הראשון של עונת . ב-2 במרץ 2025 כבש את שערו הראשון בקבוצה הבוגרת, בניצחון 4–0 על ריאל סוסיאדד.

## קריירה בנבחרת הלאומית
ב-21 במרץ 2025 ערך מרטין את הופעת הבכורה שלו במדי נבחרת ספרד בכדורגל עד גיל 21 בתיקו 2–2 מול  במשחק ידידות. ב-11 ביוני הוא ערך את הופעת הבכורה הרשמית שלו במדי הנבחרת, כששיחק במחצית הראשונה של הניצחון 3–2 על  במשחק הראשון של אליפות אירופה בכדורגל עד גיל 21 - 2025, אך נפצע והוחלף במחצית.

## סטטיסטיקות קריירה
נכון ל-25 במאי 2025.

## תארים
;ברצלונה
*לה ליגה: 
*גביע המלך הספרדי: 2024/2025
*הסופר קאפ הספרדי: 2025

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:ספרדים שנולדו ב-2002
שווארמה ביץ'

"**שווארמה ביץ**'" הוא אלבום האולפן העשירי של להקת טיפקס. הוא יצא לאור ב-20 בספטמבר 2024 תחת הוצאת חברת עננה.

## רקע וקידום
האלבום נוצר בתקופת הסגר של ימי הקורונה על ידי קובי אוז. העבודה על האלבום החלה לפני טבח שבעה באוקטובר, ורוב הפרויקט הושלם בין השנים 2023–2024.

אוז אמר בעבר שהלהקה טיפקס "יצאה מתוך קומיקס", והוא אף יצר דמות קומיקס עליה מבוססת הדמות שהוא מגלם בלהקה: .

הלהקה השיקה את הפרויקט כאלבום קונספט הכולל אלבום-סרט-קומיקס בשיתוף פעולה עם אורי פינק, יוצר "זבנג!". פינק צייר מאות איורים לפרויקט, והחומרים עברו לסטודיו AVOXVISION שהנפיש אותם וחיבר את הטקסטים לשירים. פינק שיתף שהעבודה עם אוז הייתה מהנה וקלה, ושהתחבר מיד לשירים המלאים בהומור, דמיון וישראליות. פינק זכה לחופש יצירתי רב בפרויקט, ואוז רק ביקש שהאמנים האורחים באלבום ייראו כמו עצמם. פינק הוסיף אלמנטים רבים מעולמות המדע הבדיוני והגיבורים, כולל את דמותו של קת'ולהו, יצור מפורסם מיצירותיו של ה.פ. לאבקרפט. האלבום הושק במסגרת פסטיבל "סאונדטראק". הסרט שמלווה את האלבום כולל קליפים מונפשים לכל השירים, ללא עלילה ברורה, אך מוסיף רובד חדש לשירים. בקליפ לשיר "קרוק מאדם" מופיעים חמאסניק וחייל צה"ל מתנשקים. בנוסף, בקליפים יש הופעות אורח סאטיריות, כולל התייחסות אפשרית לשרה נתניהו.

בפברואר 2025 יצא לאור הסינגל "נמרים" בשיתוף השחקנית והזמרת מגי אזרזר, כחלק מהאלבום. השיר מתאר דמות נשית חזקה ובטוחה בעצמה, ומשלב הומור והתייחסויות לשירים קודמים של הלהקה. בקליפ מופיע גם נגב אוז, בנו של סולן הלהקה קובי אוז.

## הרכב
נושא האלבום הוא השיח הישראלי העכשווי סביב כסף, עבודה ומעמד. אלמנטים של הומור וסאטירה משולבים בכל רצועות האלבום.

קובי אוז הקליט, ביצע ומיקסס את רוב השירים, כולל שימוש בדגימות של מוזיקת דיסקו משנות ה-70 ומקלטות ותקליטים ישנים. לדוגמה, בשיר "ברוס לי" הודגם דיאלוג מהסרט "הגונב מגנב פטור" עם קולותיהם של מוסקו אלקלעי וזאב רווח.

השירים המרכזיים הם "שן אחת" שעוסק בתרבות החנופה ליהודים עשירים מחו"ל, "הייטק דבקה" שמדבר על ההתמכרות לעבודה, "מביא ת'מכה" בו מתוארות פעולות מגוחכות שיבצע הזמר כשיהפוך לעשיר ו"מבצעים וחיסולים" שעוסק בהתמכרות של החברה לחיסולים. האלבום כולל שירים נוספים כמו "פאנלים" שעוסק בצביעות של פאנלים הגמוניים בתקשורת הישראלית, "אהרון אהרון" שמבקר את הסיפור התנ"כי של חטא העגל, ו"טר"ש" ו"ברוס לי" שממשיכים את סגנון השירים השכונתיים של הלהקה.

ישנם שלושה שיתופי פעולה עם זמרות באלבום: שני יצהרי, מגי אזרזר והצמד כרקוקלי, וגם דואט עם עידו מימון.

## רשימת רצועות

## ביקורות
בסקירת האלבום שפורסמה ב"מעריב" על ידי אורי מינץ, נכתב כי . על פי מינץ, הרצועה "קרוק מאדאם" נחשבת לרצועה החלשה באלבום.

## קישורים חיצוניים

* 

## הערות שוליים

קטגוריה:אלבומי טיפקס
קטגוריה:אלבומי קונספט
קטגוריה:אלבומים בעברית
הוריקן מילטון

**הוריקן מילטון** הוא ציקלון טרופי עוצמתי שנוצר ב-5 באוקטובר 2024 במפרץ מקסיקו, בקרבת חצי האי יוקטן. הוא ההוריקן ה-13 שקיבל שם רשמי משירות המטאורולוגיה, והשני בקטגוריה 5 של עונת ההוריקנים האטלנטית של שנת 2024. בעת הפגיעה ביבשה, בפלורידה, נחלש ההוריקן לקטגוריה 3, וגרם למותם של 35 אנשים ולפציעתם של כ-20 נוספים, כאשר הערכת הנזק לרכוש עמדה על כ-60 מיליארד דולר.

## מהלך הסופה
הוריקן מילטון נוצר מהפרעה טרופית ארוכת טווח שמקורה במערב הים הקריבי והתהוותה במפרץ קמפצ'ה ב-5 באוקטובר. ב-7 באוקטובר עברה הסופה התעצמות מהירה והפכה להוריקן העוצמתי ביותר בקטגוריה 5. לאחר מספר שעות ולקראת פגיעתה בקרקע בפלורידה, הוגדרה בדרגה 4.

מילטון צפוי להשפיע על פלורידה פחות משבועיים לאחר שהוריקן הלין הרס את אזור הביג בנד.

הוכרז מצב חירום פדרלי בפלורידה, כמיליון אנשים עזבו את האזור, ונסגרו שדות התעופה באורלנדו ובטמפה. בנוסף, נסגרו פארקי השעשועים דיסני ויוניברסל, נמלי ספינות הפסיקו עבודתם והופסקה פעילות בחלק מאסדות הנפט.

## פגיעה
### ארצות הברית

### מקסיקו
גשם כבד גרם להצפות בעיר קמפצ'ה. הצפה כתוצאה מנחשולי סערה הובילה לפינויים שבוצעו במהלך ההוריקן בסלסטון.

## ראו גם

## קישורים חיצוניים

## הערות שוליים

 

קטגוריה:אסונות טבע ב-2024
קטגוריה:הוריקנים
קטגוריה:אסונות במקסיקו
קטגוריה:ארצות הברית: אסונות טבע
קטגוריה:2024 באמריקה הצפונית
קטגוריה:עונת ההוריקנים האטלנטית 2024
סוהייל חוסיין חוסייני

**סוהייל חוסיין חוסייני** (בערבית: **سهيل حسين حسيني**, בתעתיק מדויק: **סהיל חסין חסיני**; ? – 7 באוקטובר 2024) היה ראש מערך המטה של ארגון הטרור חזבאללה. הוא נהרג בידי חיל האוויר הישראלי בסיכול ממוקד במסגרת מבצע חיצי הצפון ב-7 באוקטובר 2024.

## פעילות בחזבאללה
חוסייני היה ראש מערך המטה של חזבאללה, שהוא יחידת מטה לוגיסטית של הארגון העוסקת בתקצוב, ניהול וארגון המערכים הלוגיסטיים "הרגישים ביותר" של חזבאללה, ובכלל זאת אחראי על תקצוב וארגון התוכנית האופרטיבית למלחמה בישראל והוצאת פיגועים לעבר ישראל משטח לבנון וסוריה. לדברי דובר צה"ל, חוסייני "היה שותף להסכמי העברות אמצעי הלחימה בין איראן וחזבאללה, ואחראי על חלוקת אמצעי הלחימה המוברחים בין היחידות השונות בחזבאללה, בהיבטי הובלה והן בהקצאת משאבים". הוא גם היה חבר מועצת הג'יהאד של חזבאללה.

כינויו הצבאי היה "סיד אחמד".

### מותו בסיכול ממוקד
ב-7 באוקטובר 2024, במסגרת מבצע חיצי הצפון, חיל האוויר הישראלי הרג את חוסייני בסיכול ממוקד בדאחיה של ביירות. בהודעת חזבאללה על מותו כונה חוסייני "המפקד הג'האדי הגדול", תואר לו זכו רק שלושה בכירים בחזבאללה לפניו: פואד שוכר, עלי כרכי ואבראהים עקיל.

## הערות שוליים

קטגוריה:מבצע חיצי הצפון
קטגוריה:פעילי חזבאללה שנהרגו בידי ישראל במלחמת חרבות ברזל
קטגוריה:לבנונים שנפטרו ב-2024
יעזוב רשע נתיבו

**יַעֲזֹב רָשָׁע נְתִיבוֹ** הוא פיוט מסוג תוכחה, הנאמר במסגרת הסליחות. הפיוט פונה אל האדם ומזכיר לו לעזוב את עוונותיו ועיסוקו בהבלים ולחזור בתשובה, לפני שיבוא יום מותו ואז ייענש על מעשיו. הפיוט כתוב בסגנון ובתבנית אופייניים לפיוט הספרדי, ויש המייחסים אותו, מספק, לרבי שלמה אבן גבירול. כיום, הוא משובץ בסדר הסליחות כמנהג ליטא, ונאמר בצום גדליה לאחר הווידוי לקראת סוף סדר הסליחות.

## תוכן הפיוט וסגנונו
הפיוט כתוב כפנייה של הדובר, המוכיח את השומע על מעשיו הרעים וקורא לו לחזור בתשובה, לפני שיגיע יום מותו. הפיוט מזכיר את המוות המתקרב, את הדין שיתרחש לאחריו, ואת העונש הצפוי בגיהנם.

בתי השיר פותחים בשורה קבועה: , ובסוף כל בית אומרים את הרפרן: .

הפיוט בולט בין יתר פיוטי התוכחה הספרדיים בסגנונו, ובכך שהוא כתוב כתוכחה 'טהורה': כל כולו פנייה של הדובר אל השומע, הקוראת לו לעזוב את חטאיו ולשוב בתשובה. זאת בניגוד למרבית פיוטי התוכחה הכוללים גם קטעים שבהם תפילה ופנייה אל ה', פנייה אל הכלל כולו או פנייה של הכותב אל עצמו.

הפיוט הוא שיר 'מעין אזורי'. כל השורות במחרוזת חורזות זו בזו, מלבד האחרונה שחורזת -בוֹ כמו מחרוזת הפתיחה. הפיוט כתוב במשקל הברתי-דקדוקי: כל צלע היא בת חמש תנועות, והשוואים והחטפים אינם נספרים.

## מחבר הפיוט
זהות מחבר הפיוט אינה ידועה בבירור. הפיוט כתוב במבנה ספרדי, ונתגלו עשרות העתקות שלו בגניזת קהיר, ועל כן מסתבר שלא נכתב באשכנז אלא בספרד או בארצות המזרח. בכתב יד אחד מצוין שמחברו הוא 'שלמה', ודב ירדן כלל אותו במהדורתו לשירת הקודש של רבי שלמה אבן גבירול. שולמית אליצור פקפקה בייחוס זה, והעירה כי מראשי המחרוזות עולה לכאורה האקרוסטיכון 'שהין'.

## קישורים חיצוניים
* 
* 
* 

## הערות שוליים

קטגוריה:סליחות
קטגוריה:צום גדליה
קטגוריה:שירי שלמה אבן גבירול